2020. gada 31. martā Noteikumi Nr. 170

Rīgā (prot. Nr. 20 4. §)

**Grozījumi Ministru kabineta 2017. gada 31. janvāra noteikumos Nr. 57 "Aizturēto, apcietināto un notiesāto personu konvojēšanas kārtība"**

Izdoti saskaņā ar likuma "Par policiju"

10. panta piekto daļu, likuma

"Par Valsts ieņēmumu dienestu"

16. panta trešās daļas 5. punktu un

16.6panta trešās daļas 4. punktu

Izdarīt Ministru kabineta 2017. gada 31. janvāra noteikumos Nr. 57 "Aizturēto, apcietināto un notiesāto personu konvojēšanas kārtība" (Latvijas Vēstnesis, 2017, 26. nr.; 2018, 216. nr.) šādus grozījumus:

1. Papildināt norādi, uz kāda likuma pamata noteikumi izdoti, aiz vārdiem "piekto daļu" ar vārdiem un skaitļiem "likuma "Par Valsts ieņēmumu dienestu" 16. panta trešās daļas 5. punktu un 16.6panta trešās daļas 4. punktu".

2. Aizstāt noteikumu tekstā vārdus "policijas darbinieks" (attiecīgā locījumā) ar vārdiem "konvoja darbinieks" (attiecīgā locījumā).

3. Papildināt 1. punktu aiz vārdiem "Valsts policija" ar vārdiem "Valsts ieņēmumu dienesta Nodokļu un muitas policijas pārvalde un Valsts ieņēmumu dienesta Iekšējās drošības pārvalde atbilstoši normatīvajos aktos noteiktajai kompetencei".

4. Izteikt 2. punktu šādā redakcijā:

"2. Konvojējamās personas konvojēšana ir drošības pasākumu kopums, ko atbilstoši kompetencei Valsts policijas amatpersona ar speciālo dienesta pakāpi, Valsts ieņēmumu dienesta Nodokļu un muitas policijas pārvaldes vai Valsts ieņēmumu dienesta Iekšējās drošības pārvaldes amatpersona (turpmāk – konvoja darbinieks) veic, lai novērstu konvojējamās personas mēģinājumu bēgt vai izdarīt tādu darbību, kas apdraud konvoja darbinieka, pašas konvojējamās personas vai citas personas drošību, kā arī nodrošinātu konvoja darbinieka un konvojējamās personas aizsardzību pret citas personas pretlikumīgām darbībām."

5. Papildināt 3. punkta ievaddaļu aiz vārda "konvojēšanai" ar vārdiem "atbilstoši normatīvajos aktos noteiktajai kompetencei".

6. Svītrot 5. punkta ievaddaļā vārdu "policijai".

7. Papildināt noteikumus ar 5.7. apakšpunktu šādā redakcijā:

"5.7. informāciju, ka konvojējamai personai ir veselības traucējumi, ja konvojējamā persona nespēj patstāvīgi pārvietoties."

8. Papildināt noteikumus ar 5.1punktu šādā redakcijā:

"5.1 Valsts ieņēmumu dienesta Nodokļu un muitas policijas pārvalde un Valsts ieņēmumu dienesta Iekšējās drošības pārvalde konvojēšanas pieteikumā papildus šo noteikumu 5. punkta prasībām norāda:

5.11. konvojējamās personas vārdu, uzvārdu un personas kodu vai, ja tāda nav, dzimšanas gadu un datumu;

5.12. konvojējamās personas atrašanās vietu."

9. Papildināt noteikumus ar 9.4. apakšpunktu šādā redakcijā:

"9.4. pieņemt un nodot citām personām dokumentus un priekšmetus."

10. Papildināt 10. punktu aiz vārdiem "Ieslodzījuma vietu pārvaldes struktūrvienību" ar vārdiem "vai Valsts ieņēmumu dienesta attiecīgās struktūrvienības tiešo vadītāju".

11. Papildināt I nodaļu ar 10.1 punktu šādā redakcijā:

"10.1 Konvoja darbiniekam aizliegts izpaust konvojējamai personai konvojēšanas maršrutu."

12. Papildināt 12.1. apakšpunktu aiz vārdiem "izņemot gadījumu, ja" ar vārdiem "Valsts policija".

13. Papildināt 12.2.2. apakšpunktu aiz vārdiem "kurai ir" ar vārdiem "redzami miesas bojājumi".

14. Papildināt 12.2.3. apakšpunktu aiz vārdiem "izņemot gadījumu, ja" ar vārdiem "Valsts policija".

15. Papildināt noteikumus ar 12.2.4. apakšpunktu šādā redakcijā:

"12.2.4. kura nespēj patstāvīgi pārvietoties, ja nav nodrošināts speciāli aprīkots transportlīdzeklis un, ja nepieciešams, ārstniecības persona."

16. Izteikt 13. punktu šādā redakcijā:

"13. Ja konvojējamā persona nespēj patstāvīgi pārvietoties un iestādes rakstveida pieteikumā norādīta informācija par minētajiem veselības traucējumiem, iestāde, kas nodrošina personas konvojēšanu, organizē speciāli aprīkotu transportlīdzekli un, ja nepieciešams, nodrošina ārstniecības personas klātbūtni."

17. Papildināt 23. punktu aiz vārda "aizzīmogotā" ar vārdiem "un necaurredzamā".

18. Aizstāt 29. punktā vārdu "kurā" ar vārdiem "no kuras vai uz kuru".

19. Papildināt 31. punktu aiz vārdiem "aizmugurējā daļā" ar vārdiem "vai blakus konvoja darbiniekam".

20. Papildināt 34.4. apakšpunktu aiz vārdiem "likumu "[Par policiju](https://m.likumi.lv/ta/id/67957-par-policiju)"" ar vārdiem "vai likumu "Par Valsts ieņēmumu dienestu"".

21. Izteikt 34.5.apakšpunktu šādā redakcijā:

"34.5. nekavējoties atbilstoši kompetencei informē attiecīgās Valsts policijas teritoriālās pārvaldes Operatīvās vadības struktūrvienību vai Valsts ieņēmumu dienesta attiecīgās struktūrvienības tiešo vadītāju un rīkojas saskaņā ar norādījumiem."

22. Izteikt 35.2. apakšpunktu šādā redakcijā:

"35.2. nekavējoties atbilstoši kompetencei informē attiecīgās Valsts policijas teritoriālās pārvaldes Operatīvās vadības struktūrvienību vai Valsts ieņēmumu dienesta attiecīgās struktūrvienības tiešo vadītāju un rīkojas saskaņā ar norādījumiem;".

Ministru prezidents A. K. Kariņš

Iekšlietu ministrs,

ekonomikas ministra

pienākumu izpildītājs S. Ģirģens